Ly Lestberg

**Ly Lestberg** (sündinud 19. märtsil 1965 Tartus) on eesti graafik, fotokunstnik, filmirežissöör ja raamatukujundaja. 

## Elukäik
Ly Lestberg lõpetas 1980. aastal Rahumäe põhikooli. 1976–1980 õppis ta Tallinna Laste Kunstikoolis ning keskkoolihariduse sai 1980–1983 tarbekunstikallakuga Tallinna 24. Keskkoolis. Aastatel 1983–1985 õppis ta Villu Tootsi Kirjakunstikoolis. Seejärel läbis Eesti NSV Riikliku Kunstiinstituudi ettevalmistuskursused ja 1990. aastal lõpetas Tallinna Kunstiülikooli graafika eriala.

Ly Lestberg on juba 1980. aastate teisest poolest tegelenud ka kunsti õpetamisega. Esmalt oli ta Nõmme Pioneeride Maja kunstiringi juhendaja, 1991–1993 Sally Stuudio kunstiline juhendaja ning alates 1995. aastast Eesti Kunstiakadeemia ja Tallinna Pedagoogikaülikooli fotograafia õppejõud (periooditi). 1995–1997 Eesti Audiovisuaalkultuuri Keskuse videomonteerija, 1999–2009 Eesti Kunstiakadeemia vabade kunstide teaduskonna graafika eriala dotsent. Alates 2009. aastast on Ly Lestberg vabakutseline kunstnik.

## Looming
Ly Lestberg alustas paljutõotava graafikuna. Tema graafilised lehed olid suuremõõtmelised ja väga jõulised. Fotograafiaga hakkas Lestberg tihedamalt tegelema teisel kursusel, fotograafiaõpetuse raames. Ly Lestberg sisenes kunstiväljale 1990. aastate algul, mil kontseptuaalne foto oli just tõsiseltvõetava meediumina pead tõstmas, avardas koos DeStudio ja Peeter Linnapi koolkonnaga fotograafia piire ning andis kümnendile näo mehe seksuaalsuse julge käsitlusega. Ly Lestberg tõusis avalikkuse huviorbiiti mitme nii kriitikutes kui ka publikus elevust tekitanud näitusega – krestomaatilised "Maine taevas" 1992. aastal Tallinna Raemuuseumis ja "Pietà" 1997. aastal Tallinna Linnagaleriis. Olulisemaid isikunäitusi on olnud kokku üle 30. Näituste puhul huvitab kunstnikku eelkõige võimalikult erinevate ruumitervikute tekitamine, kus oma koht oleks nii pildil, tekstil, helil kui eelnevalt olemasoleval keskkonnal.

Lestbergi loomingut iseloomustab eksperimentaalsus ja tugev visuaalne narratiiv, mis avardab traditsioonilise fotograafia piire ja loob teoste kaudu ruumi sügavamatele küsimustele identiteedist, ajalisusest ja teadvusest. Paljud tema tööd on inspireeritud loodusest, tekstuuridest ja valguse mängust, mis viivad vaataja justkui meditatiivsele rännakule.

Ly Lestbergi käe all on valminud ka viis lühifilmi. 

Ta on kirjutanud arvukalt esseistlikke käsitlusi kunstist, kirjandusest ja kultuurinähtustest. Viimasel aastakümnel on Lestberg kujundanud ka raamatuid, näiteks Jana Lepiku luulekogud "Lahtine taevas" ja "Tuhahelbed", Liisi Ojamaa luulekogud "Lootus", "Ärasaatmata kirjad" ja "Jõgi asfaldi all", Elo Viidingu raamatud "Meie paremas maailmas" ja "Püha Maama", Tõnu Õnnepalu / Emil Tode / Anton Nigovi raamatud "Piiririik", "Enne heinaaega ja hiljem" ja "Harjutused", Marcel Prousti romaani "Taasleitud aeg" jts.

### Valik isikunäitusi
*1986 Kes me oleme? Kust me tuleme? Kuhu me läheme? Tallinna Kunstiülikool, Tallinn
*1990 Abstraktsioonid. Kinomaja, Tallinn
*1992 Maine taevas. Raemuuseum, Tallinn
*1993 Fotod. Galerii Illegaard, Tartu
*1994 Kõik on üks. Tallinna Kunstihoone galerii, Tallinn
*1995 Kõik on üks. Chaplini Kunstikeskus, Pärnu
*1995 Sajandilõpu mees. Galerii Illegaard, Tartu
*1997 Armastan. Galerii Deco, Tallinn
*1997 Pietà. Linnagalerii, Tallinn
*1997 Graafika. Galerii G, Helsingi, Soome
*1998 Fotod. Galerii Tähtikirkas Yö, Jyväskylä, Soome
*1998 Öös on asju. Lai tn. 24 sisehoov, Tallinn
*1999 Ei midagi. Pärnu Uue Kunsti Muuseum, Pärnu
*1999 Ei midagi. Eesti Rahva Muuseum, Tartu
*1999 Mida te loete, mu prints (koos Peeter Mudistiga). Kastellaanimaja galerii, Tallinn
*1999 Insomnia. Raatuse galerii, Tallinn
*2001 What do You read, my Lord? (koos Kai Kaljoga). Nuova Icona Galerii, Veneetsia, Itaalia
*2001 Olemine (koos Eveli Varikuga) EKA galerii, Tallinn
*2003 Elysion. Viinistu Kunstimuuseum, Viinistu
*2004 I dreamed... he loves. Galerii 008, Tallinn
*2005 Elysion. Haukkavuoren näkytorni, Kotka, Soome
*2005 Kusagil mujal. Jaani seegi muuseum, Tallinn
*2006 Riigikogu kunstisaal, Tallinn
*2008 Estonia. Giedre Bartelt Gallery, Berliin, Saksamaa
*2009 MINATUUL Vabaduse galerii, Tallinn
*2009 POLYREALITY. (koos Rauno Thomas Mossiga) Vaal Galerii, Tallinn
*2010 Blick von Aussen. (koos Remigijus Treigysiga) Kunstverein, Schwerin, Saksamaa 
*2010 I WAS BORN TO LOVE YOU Tartu Loomemajanduskeskuse trepigalerii
*2011 “___ ___ ________” Raemuuseumi Fotohoov, Tallinn
*2014 Waldwiderhall (koos Tanel Veenrega) Galerii Trofejas, Berliin, Saksamaa
*2015 “Vaadeldes punguvaid puid” restoran Pööbel verandal, Tallinn
*2015 “Teateid Jõgevast ja tema inimestest” Betti Alveri muuseum, Jõgeva
*2016 “Igavene kevad Lev ja Leevikese kortergalerii”, Tartu
*2017 “Õhtud on siin vaiksed” Voronja galerii, Peipsiveere
*2017 “Risti kasvanud” Viimsi Püha Jaakobi kirik
*2021 "Paigad sinus enenses" Tallinna Ülikooli Akadeemiline Raamatukogu
*2023 "Alati on olevik" Metropol galerii, Tallinn
*2025 "Mälumäed" ARS showroom, Tallinn

### Valik raamatukujundusi
*2002 Anton Nigov "Harjutused"
*2004 Marcel Proust "Taasleitud aeg"
*2005 Tõnu Õnnepalu "Enne heinaaega ja hiljem"
*2006 Indrek Hirv "Surmapõletaja"
*2010 Marin Laak ja Aare Pilv "Juhan Viiding, eesti luuletaja"
*2012 Elo Viiding "Teised"
*2013 Elo Viiding "Nõelad"
*2013 Jana Lepik "Mikrokosmos"
*2020 Liisi Ojamaa "Kahel lahtisel käel"
*2021 Marcel Proust "Taasleitud aeg" 

### Valik ilmunud tekste
*Sosinaid ja karjeiid. Ene-Liis Semperiga SIIN. Sirp 24.11.2000
*Oleme samast ainest, mis tähed EPL 16. 08.2002 
*Toimik kolme tundmatuga. Näitusest “X mistakes Y for Z”. EE 19.09.2002
*Hingates tekste, lugedes rütme Sirp 28.03.2003 
*Jaan Kaplinski isa otsimas. EPL 16.01 2004
*Ristikivi Imede saarel. EPL 30.05.2003
*Kuidas püüda sisalikku? Liina Siibi “Asendusihadest”.Eesti Ekspress 27.02.2003
*Tegelikkuse pornograafiline pale Pedro Almodóvari moodi. EPL 08.06.2005
*Näha vormi taga sisu ja puude taga inimest. Margot Kase näitusest. Cheese 12.2005
*Lunastuse otsimine kaotatud paradiisist. Püha Gennaro veri. EPL 03.06.2006
*Meie, laulurahvas. Essee Tanja Muravskaja näituse “Nemad, kes laulsid koos” ainetel. Vikerkaar 06.2008
*Kas ajalugu saab tagasi pöörata. Rein Raamatu kunstnikufilmidest. TeMuKi nr.10.2010
*Aus meeleliigutus Raul Meelest, koos Kaspariga Sirp 06.01.2011 
*Tabatud ja tabamata imed. TeMuKi 8-9/2012 
*Intervjuud kunstnikega ajakirjas Kultuur ja Elu 2013-2015 (Jüri Jürna, Erna Saar-Võerahansu, Olav Maran, Heldur Lassi, Evi Sepp, Tiit Leito, Enn ja Helga Nõu, Heldur Viires, Eda ja Sándor Stern, Saskia Kasemaa, Lembit Sarapuu)

### Valitud videod
*2006 Kusagil mujal (videoinstallatsioon Jaani Seegi muuseumis)
*2007 Dream (videoanimatsioon Tallinna graafikatriennaalil)
*2007 Hot Vepsa Grooves (videoanimatsioon 2006. aasta EKA soome-ugri ekspeditsiooni ainetel)
*2009 MINATUUL (videoanimatsioon koos Sven-Erik Stambergi ja Eva Seppinguga) Vabaduse galeriis 
*2016 videolahendus (koos intervjuude tegemisega) Betti Alveri muuseumi püsinäitusele "Betti Alver valguses ja varius" (koos Epp Kubu ja Jaan Kolbergiga)
*2017 “Ööd on siin vaiksed” Voronja saunagalerii
*2017 lühifilm “Kummardus Karl Murule ja tema südamedaamile luules” (koos Epp Kubu ja Jaan Kolbergiga)

## Tunnustus
*1986 Eesti NSV Fotokunstnike Ühingu aastanäituse diplom
*1989 Eesti NSV Kinoliidu noorte foto aastapreemia
*1991 Kunstnike Liidu Graafikasektsiooni aastapreemia
*1993 Faluni graafikatriennaali peapreemia
*1993 Harpuun. Galerii Vaal aastapreemia
*1994 Eesti Vabagraafikute Ühenduse aastapreemia
*1997 Eesti Kultuurkapitali kujutava ja rakenduskunsti sihtkapitali aastapreemia 
*1999 Eesti Kultuurkapitali kujutava ja rakenduskunsti sihtkapitali aastapreemia
*2000 TriikRaud
*2000 Kristjan Raua preemia 
*2001 Konkurss "Järv" Põlvas, peapreemia
*2004 Konkurss "Haapsalu, väikeste majade linn" peapreemia
*2013 Konkurss "25 kauneimat Eesti raamatut" Elo Viiding "Nõelad" kujundus
*2023 Eesti Vabagraafikute Ühenduse aasta eripreemia

## Viited

## Allikad
* "Eesti nüüdiskunst: Ly Lestberg", ETV 1993. Rež. Jaanus Nõgisto. 

## Välislingid

* Näiteid Ly Lestbergi teostest EKM-i digikogus